ITEL พุ่งเกือบ 4% นิวไฮรอบ 4 ปี โบรกฯ ชี้กำไร Q4 โตแกร่ง หนุนทั้งปีนิวไฮ เคาะเป้า 6.20 บ.
ITEL พุ่งเกือบ 4% ราคาแตะ 5.90 บ. นิวไฮรอบกว่า 4 ปี โบรกฯ ชี้กำไรไตรมาส 4/64 โตแกร่ง หนุนทั้งปี 64 ทำจุดสูงสุดใหม่ จับตาปี 65 โตต่อเนื่อง แนะนำ “ซื้อ” เคาะเป้า 6.20 บ.
ITEL พุ่งเกือบ 4% ราคาแตะ 5.90 บ. นิวไฮรอบกว่า 4 ปี โบรกฯ ชี้กำไรไตรมาส 4/64 โตแกร่ง หนุนทั้งปี 64 ทำจุดสูงสุดใหม่ แนะ “ซื้อ” เคาะเป้า 6.20 บ.
10 ม.ค. 2565

ผู้สื่อข่าวรายงานว่า ราคาหุ้น บริษัท อินเตอร์ลิ้งค์ เทเลคอม จำกัด (มหาชน) หรือ ITEL ล่าสุด ณ เวลา 10:09 น. อยู่ที่ 5.90 บาท บวก 0.20 บาท หรือ 3.51% สูงสุดที่ 6 บาท ต่ำสุดที่ 5.80 บาท ด้วยมูลค่าซื้อขาย 142.78 ล้านบาท โดยราคาหุ้น ITEL ปรับตัวขึ้นสูงสุดในรอบกว่า 4 ปี นับตั้งแต่ราคาหุ้นอยู่ที่ระดับ 6.05 บาท เมื่อวันที่ 7 มี.ค.2560

ทั้งนี้ บล.กรุงศรี ระบุในบทวิเคราะห์ (4 ม.ค.2565) ประเมินกำไรไตรมาส 4/2564 ของ ITEL อยู่ที่ 91 ล้านบาท จากการรับรู้งานในมือ ทำให้กำไรปี 2564 ทำจุดสูงสุดใหม่เป็น 248 ล้านบาท เติบโต 35% เมื่อเทียบจากปีก่อน และคาดกำไรปี 2565 เติบโตต่ออีก 32% เมื่อเทียบจากปีก่อน เป็น 328 ล้านบาท หนุนทั้ง Organic Growth และ Inorganic growth แนะนำ “ซื้อ” ราคาเป้าหมาย Fully diluted ที่ 6.20 บาท